પણ કહેવાય છે ને મરવું એટલું પણ સરળ નથી. જો નસીબમાં જીવવાનું લખ્યું જ છે તો સામે મોત પણ આવે તેમ છતાં લોકો બચી જતા હોય છે અને કંઇક આવો જ ચમત્કાર મુંબઇના કુર્લા સ્ટેશનમાં પણ થયો છે. મુંબઇના કુર્લા સ્ટેશન પ્લેટફોર્મ નંબર 7 પર તે વખતે લોકોનો જીવ ઊંચો થઇ ગયો જ્યારે પ્રતિક્ષા નાટેકર ટ્રેક ક્રોસ કરતી વખતે ટ્રેનની નીચે આવી ગઇ. પ્રતિક્ષા ફોન પર વાત કરી રહી હતી અને સામેથી ટ્રેન આવી ગઇ. બે મિનિટ માટે આ વીડિયો જોવાથી તેવું જ લાગે છે કે છોકરી ગઇ! પણ જીઆરપીએફ જે મુજબ મીડિયાને જાણકારી આપી છે તે મુજબ જીઆરપીના અધિકારીઓએ તેને ટ્રેનની નીચેથી જીવતી નીકાળી છે. અને તેને સામાન્ય ઇજાઓ આવી છે. જે પછી તેને તેના પરિવારજનોને સોંપવામાં આવી હતી. ત્યારે જુઓ મોતની આગળ જીવનની જીતનો આ વીડિયો. પણ હા ટ્રેન ક્રોસ કરતા તમે મોબાઇલ ફોન કે ગીતો ના સાંભળતા કારણ કે દરેકના નસીબ દર વખતે આટલા સારા નથી હોતા.